Disgrace | SkalkSkryf
Om `n Nguni te slag »
Maart 14, 2010 deur Louwie
Anika Smit word verkrag, vermoor en haar hande word af gekap, of haar hande word af gekap, sy word verkrag en toe vermoor. Hoe dit ook al gebeur het, dit bly onmenslik, ondenkbaar, barbaars, die verdingliking van `n mens tot blote objek, `n gebruiks artikel, weggooibaar soos vullis.
Watter soort mens is tot soveel brutaliteit in staat? In hoeverre kan so `n persoon self nog as mens gereken word?
Kan jy jou indink in die angs wat die kind moes beleef het?
En dit gebeur elke dag om ons. Daar is geen verskil daarin of die slagoffer `n 17 jarige wit meisie is of `n 80 jarige swart vrou is wat soos `n dier geslag word nie. Die psigopatologie agter die veragtelike vergryp bly dieselfde. Dit is `n daad van suiwer boosheid.
In die begraafplaas in Swellendam lê klein Petelin Taks, `n onskuldige nege jaarkies oud, begrawe, tot onvrede van die blanke baba se ouers wat haar, die kleine Petelin wil laat opgrawe op dat die kleurling kind te na aan hulle wit vel spruit sou lê.
Aan die hart van die hartelose daad lê weer eens die verontmensliking, die verdingliking van `n medemens. As ons die kind reduseer tot `n "dit", `n "ding" dan mag ons die "ding" skop, "dit" op die ashoop gooi sonder dat dit ons pla.
Watse stompsinnige, gevoellose soort mens wens die soort pyn vir `n medemens in rou?
"Skiet die boere, hulle is verkragters." sing Malema, en die boere reageer deur hulle eie weergawe van "Skiet die k***, hulle is verkragters" op die wysie van Sarie Marais te wil komponeer.
Is ons besig om ons verstand te verloor? Wat het ons geword? Wat gaan van ons word?
"Why should I fear? When was I less by dying?
I shall become what no mind e'er conceived,
Posted in Louwie | Tagged boosheid, Disgrace, Onmens | 6 Kommentaar
op Maart 15, 2010 at 9:14 vm demoerin
Animal Farm in die reverse gear sê ek jou… daar is mense wat besig is om in varke te verander.
op Maart 15, 2010 at 4:44 nm Joh
Het self net nou-die-dag so 'n aaklige onnervinding gehad.
'n Hupse juppie veearts vroumens kom kyk hoe ons 'n proef doen virrie maatskappy vir wie sy werk. (Kon nie nalaat om terloops te noem dat hulle hond se heupvervanging so 15K gekos het nie.) Ons werk toe met Nguni beeste – daai mettie mooi gekleurde velle, koninklike diere van Afrika. Sal sy toe nou nie waaragtig, so teen die einde van die werk se kant toe, tussen die troppie deurstap en luidrigtig en vrolik al die beeste beoordeel nie, ten einde een uit te soek met die mooiste vel wat sy aan die einde vannie proef vir haar wil laat slag solat sy daai mooi vel in haar ingangsportaal kan gooi nie. Ek kon braak: om langs 'n mens te staan wat daartoe instaat is om 'n mooi lewende bees net te sien in terme van wat sy wil hê: 'n mooi vel, en lighartig daarie wese se lewe te kan be-eindig omdat die vel meer werd is vir haar as die lewe. En dis veronnerstel om 'n hoogs intelligente en beskaafde mens te wees. Wys jou dit lê net vel diep onner die witheid.
Ek dink die gemak waarmee ons diere doodmaak dra baie by tot die totale gebrek aan respek vir die lewe. Verseker die boosaardige geweld waarmee Anika (en 80 anner elke dag – hoofsaaklik swart mans in hulle twintigs) vermoor word is baie erger as die slag van 'n bees net om sy mooi vel te kry (of is dit?).
op Maart 15, 2010 at 8:59 nm Johan Swarts
ek het nie woorde nie – ek wil slegs maar beaam wat hierin geskryf staan. dat daar nie woorde hiervoor is nie.
op Maart 16, 2010 at 10:03 vm Hannelie
Elke dag kyk jy in die koerant en daar is nog n moord verkragting haatspraak Die wereld voel nogal of hy besig is om teen n woeste spoed die klits kwyd te raak en sy menslikheid te verloor.
Oom Johan ek moet se ek hou ook van die Nguni se vel maar soos oom verkies ek hom op die bees. Meskien moet sy die hele bees huis toe neem en gaan leer oor hoe mooi en liefdevol hulle kan wees as hulle asem doen.
Dan leer sy dalk hoe om n mens te wees.
op Maart 16, 2010 at 4:09 nm Sonkind
Soms wonder ek hoekom God nog moeite maak met hierdie wêreld en sy mensdom. En dan word daardie verkragters en moordenaars se menseregte beskerm?! Ek begin dink die mens was meer beskaaf in die Steentydperk as nou.